Județul Cluj, gata de vaccinare. Are deja 30 de centre pregătite.
Judeţul Cluj are stabilite deja 30 de centre de vaccinare. Peste 550 de cadre medicale vor intra în procesul de administrare a vaccinului. Cine vrea să se vaccineze se poate înscrie deja pe platforma online sau la medicul de familie.
Clujul este deja pregătit să vaccineze populaţia largă. Prefectura are un plan bine pus la punct pentru care a lucrat aproape o lună. Mai exact, s-au stabilit 30 de centre de vaccinare. 13 dintre ele vor fi în Cluj-Napoca.Aceste centre vor fi în săli de sport sau alte clădiri şi vor fi amenajate ca la carte până la sfârşitul lunii ianuarie. Peste 550 de cadre medicale din judeţul Cluj s-au înscris în programul de administrare a vaccinului.Cine vrea să se vaccineze se poate înscrie de astăzi pe platforma online: programare.vaccinare-covid.gov.ro/ sau la medicul de familie. La Cluj există și a treia variantă: prin intermediul unei linii telefonice dedicate care va fi realizată la ISU Cluj.